Folketing
2005-11-29

Jeg er helt enig med fru Elsebeth Gerner Nielsen i, at alle børn skal have indblik i kulturarven, og det er også derfor, vi har museerne. Det er simpelt hen alfa og omega også for mig, og det ved fru Elsebeth Gerner Nielsen også. Det er et af mine hjertebørn, vi taler om her. Men hvis vi nu ser helt konkret på situationen, er der jo heller ikke nogen kompensation til museerne i den nugældende lovgivning. Jeg tror, at det incitament, som museet har, lige nøjagtig er det, som vil komme frem i det, som Formidlingsudvalget skal komme med som et oplæg. Jeg er stadig væk fuld af fortrøstning med hensyn til, at det formidlingsudvalg vil komme med nogle tiltag. Selvfølgelig skal vi da ikke sætte markedskræfterne ud af spil, tværtimod. Der skal jo være nogle muligheder for, at museerne kan se, at der er en gulerod i at formidle. Men så kan man sige, at museerne altså også i sig selv har en formidlingsforpligtelse, og det skal ikke honoreres. De bliver jo honoreret i og med – hvis man kan sige det på den måde – at de i sagens natur er museer. Og så har de formidlingsforpligtelsen og forskningsforpligtelsen i sig selv. (Kort bemærkning).